open-index/open-wikipedia-markdown huggingface dataset:
दिवोदास (ऋग्वेद)

::*अगर आप इसी नाम के अन्य राजाओं पर जानकारी ढूंढ रहे हैं तो [[दिवोदास]] का लेख देखें*
**दिवोदास** भारत में एक प्राचीन राजा थे जिनका उल्लेख ऋग्वेद में मिलता है। वे सुदास नामक राजा के पिता थे जो दशराज्ञ युद्ध के विजेता थे और जिनका जीवनकाल अलग-अलग स्रोतों में १७०० ईसापूर्व से लेकर ११०० ईसापूर्व के बीच के किसी समय में अनुमानित किया जाता है। ऋग्वेद १:११२:१४ और १:११६:१८ में उन्हें एक उदार नरेश और इन्द्र व अश्विनों द्वारा रक्षित बताया गया है।

## नामार्थ
'दिवोदास' के नाम के अर्थ 'दिव्यलोक का दास' है।

## कुल
दिवोदास हिन्द-आर्यों के 'भारत' नामक समुदाय के 'तृत्सु' नामक क़बीले के नरेश थे। वे सुदास के पिता और सृंजय के पुत्र थे। सृंजय के पिता का नाम देववत था। दशराज्ञ युद्ध के बाद भारत समुदाय का हिन्द-आर्य लोगों में बोलबाला हो गया और आगे चलकर यही पूरे देश का नाम भी पड़ गया। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।

## इन्हें भी देखें
* ऋग्वेद
* दिवोदास (रिपुञ्जय)

## सन्दर्भ


श्रेणी:ऋग्वेद
अंतरिक्षयानिकी

***'अंतरिक्षयानिकी***' (Astronautics), भौतिकी की वह शाखा है जिसमें अंतरिक्ष नौचालान संबंधी सभी यांत्रिक, तकनिकी तथा आयुर्विज्ञान संबंधी समस्याओं का अद्ययन किया जाता है। उदाहरणार्थ- रॉकेट, मिसाइल, कृत्रिम उपग्रह का अध्ययन इसी श्रेणी में आता है।

## सन्दर्भ

श्रेणी:अंतरिक्षयानिकी
परसराम मदेरणा

**परसराम मदेरणा** (23 जुलाई 1926 - 16 फ़रवरी 2014) राजस्थान से भारतीय राष्ट्रीय कांग्रेस के नेता थे। वे राजस्थान के जोधपुर जिले के लक्ष्मण नगर ग्राम के निवासी थे। उनके पुत्र महिपाल मदेरणा भी राजनीतिज्ञ हैं।
## जीवन
किसान मसीहा व राजस्थान की राजनीति के लौह पुरूष कहे जाने वाले श्री परसराम मदेरणा का जन्म जोधपुर जिले के फलौदी में श्रीलक्ष्मणनगर में २३ जुलाई १९२६ को हुआ। उनकी प्रारम्भिक शिक्षा उनके गाँव में हुई और बाद में लखनऊ विश्वविद्यालय से उन्होनें स्नाकोत्तर व एल०एल०बी० की पढ़ाई पूर्ण की। १६ फ़रवरी २०१४ को लम्बी बिमारी के बाद जयपुर के एसएमएस अस्पताल में उनका निधन हो गया।

## स्वतंत्रता सैनानी
शिक्षा समाप्त करने के पश्चात राजस्थान वापसी पर उन्होनें मारवाड़ किसान सभा के माध्यम से बलदेव राम मिरधा के साथ कार्य किया और उसके बाद राजस्थान किसान सभा के लिए।
## विधायक सदस्यता
*1957 - 1962 - सदस्य, द्वितीय राजस्थन विधान सभा
*1962 - 1967 - सदस्य, तृतीय राजस्थन विधान सभा
*1967 - 1972 - सदस्य, चतुर्थ राजस्थन विधान सभा
*1972 - 1977 - सदस्य, पांचवी राजस्थन विधान सभा
*1977 - 1980 - सदस्य, छटी राजस्थन विधान सभा
*1980 - 1985 - सदस्य, सातवीं राजस्थन विधान सभा
*1990 - 1992 - सदस्य, नवीं राजस्थन विधान सभा
*1993 - 1998 - सदस्य, दशवी राजस्थन विधान सभा
*1998 - 2003 - सदस्य, ग्यारहवीं राजस्थन विधान सभा

## सन्दर्भ

श्रेणी:1926 में जन्मे लोग
श्रेणी:२०१४ में निधन
श्रेणी:राजस्थान के राजनीतिज्ञ
श्रेणी:राजस्थान विधानसभा के अध्यक्ष
श्रेणी:भारतीय राष्ट्रीय कांग्रेस के राजनीतिज्ञ
श्रेणी:जोधपुर जिले के लोग
कंडाली

**कंडाली** अंग्रेजी में नेटल (Nettle) के नाम से जानी जाने वाली यह वनस्पति नेपाल व हिमालय क्षेत्र की मध्य पहाड़ी क्षेत्र तथा उपत्यका में मिलने वाले अट्रिक्यसी परिवार का जलानेवाला झाड़ है। इसमें औषधिय गुण रहा होता है इसे उबाल के खाया जा सकता है। इसमें होने वाले रोम जैसे पतले कांटे हो जाने वाले फर्मिक अम्ल (Formic acid) के वजह से जलाने वाले हिस्टामाइन (Histamine) होता है जो सुजाने वाला और पीड़ादायक होता है किन्तु इसे पानी में उबालने के बाद इन तत्वों का नाश हो जाता है। इसके इन्ही दुर्गुणों के कारण पहले यातना देने तथा सजा देने के लिए इसका प्रयोग किया जाता था।

इसमें मिलने वाले विटामिन ए,विटामिन सी, विटामिन डी लौहतत्व (Iron), पोटासियम, म्यागानिज, कैल्सियम जैसे पौष्टिक पदार्थ के कारण उत्तरी तथा पूर्वी युरोप में इसकी करी (Nettle soup) लंबे समय से प्रचलित रही है। इसमें २५% सम्म् प्रोटीन होता है इसलिए यह शाकाहारियों की लिए अति उत्तम भोजन है। यह अति मूल्यवान 'गउडा चीज'(Gouda) और यार्ग (Yarg) में स्वाद के लिए प्रयोग किया जाता है। नेपाल की पहाड़ी क्षेत्र में जनसंख्या की वृध्दि तथा अन्य झाड़ों के प्रसार के कारण यह पहले जैसा सभी जगह नहीं मिलता है|



File:Illustration Urtica dioica0.jpg|कन्डाली का रेखा चित्र
File:Brennnessel 1.JPG| कन्डाली का पौधा
File:Wild Garlic Yarg.jpg|कन्डाली के पत्तों में लिपटे हुवे यार्ग चीज
File:Urtica dioica38 ies.jpg|कन्डाली की डाली


श्रेणी:वनस्पति
श्रेणी:परिकार
श्रेणी:साग-सब्जी
सैमसंग गैलेक्सी एस4

**सैमसंग गैलेक्सी एस4** सैमसंग इलेक्ट्रॉनिक्स द्वारा निर्मित एक स्मार्टफोन है। इस फ़ोन की घोषणा 14 मार्च 2013 को न्यूयॉर्क शहर में की गई थी और भारत में इसे 26 अप्रैल 2013 को लॉन्च किया गया। यह फ़ोन सैमसंग गैलेक्सी एस श्रंखला का चौथा बड़ा फ़ोन है और गैलेक्सी एस III का उत्तराधिकारी है। एयर गेस्चर, स्मार्ट स्टे और स्मार्ट स्क्रॉल, इसकी सॉफ्टवेयर विशेषताएं है। एस4 दुनिया भर के 327 नेटवर्कों और 155 देशों में अप्रैल 2013 तक उपलब्ध करा दिया गया है। इसकी घोषणा होने के पहले दो हफ्तों में ही 10 लाख फ़ोन के ऑर्डर मिल गए।

श्रेणी:मोबाइल फ़ोन
श्रेणी:सैमसंग द्वारा निर्मित स्मार्टफ़ोन‎
बुहाना

**बुहाना** (Buhana) भारत के राजस्थान राज्य के शेखावाटी क्षेत्र के झुंझुनू ज़िले में स्थित एक गाँव है।

## इन्हें भी देखें
* झुंझुनू ज़िला
* शेखावाटी

## सन्दर्भ

श्रेणी:राजस्थान के गाँव
श्रेणी:झुंझुनू ज़िला
श्रेणी:झुंझुनू ज़िले के गाँव
तृत्सु लोग

**तृत्सु** बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय के भारत लोगों की एक उपशाखा थी। इनका उल्लेख ऋग्वेद के सातवें मंडल में ७:१८, ७:३३ और ७:८३ में मिलता है। १७०० से १००० ईसापूर्व काल में राजा सुदास और महऋषि वशिष्ठ के नेतृत्व में लड़े गये दस राजाओं के युद्ध (दशराज्ञ युद्ध) में उन्होने पुरु परिसंघ को हराकर सम्स्त हिन्द-आर्य क़बीलों पर अपनी धाक जमा ली। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। तृत्सु-समेत दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।

## इन्हें भी देखें
*भारत लोग (ऋग्वेद)
*दशराज्ञ युद्ध
*सुदास (ऋग्वेद)
*ऋग्वेद

## सन्दर्भ


श्रेणी:ऋग्वेद
श्रेणी:ऋग्वैदिक जनसमुदाय
भारत लोग (ऋग्वेद)

::*यदि आप भारत देश पर जानकारी ढूंढ रहें हैं तो [[भारत]] वाला लेख देखें*

----

**भारत** या **भरत** बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय की एक शाखा थी। इनका उल्लेख ऋग्वेद के तीसरे मंडल में मिलता है जो इसी समुदाय के महऋषि विश्वामित्र द्वारा रचित कहा जाता है। ऋग्वेद ३:३३ में पूर्ण भारत क़बीले द्वारा एक नदी को पार करने का वर्णन है। ऋग्वेद के सातवे मंडल में भारत लोगों की दस राजाओं के युद्ध (दशराज्ञ युद्ध) में भूमिका का बखान है जिसमें उनकी तृत्सु शाखा के राजा सुदास विजयी रहे। इससे हिन्द-आर्यों पर उनका बोलबाला हो गया और भारत लोग सिन्धु नदी क्षेत्र से आगे बढ़कर कुरुक्षेत्र के इलाक़े में बस पाए। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। तृत्सु-समेत दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।

*भारत नाम की एक प्रारंभिक [[वैदिक सभ्यता|वैदिक]] जनजाति या जनसमूह था जो ईसा पूर्व दूसरी सहस्राब्दी के उत्तरार्ध में अस्तित्व में था। इस जनजाति या जनसमूह का उल्लेख [[ऋग्वेद]] में मिलता है। [[भारत]] का प्राचीन नाम भारत जनजाति या जनसमूह के नाम पर "भारतवर्ष" या "भारत" या "भारत-भूमि" रखा गया था। भारत नाम सर्वप्रथम भारत जनजाति या जनसमूह के नाम पर ही रखा गया था।*

इतिहास में आगे चलकर भारत और पुरु क़बीलों का विलय हो गया जिस से कुरु समुदाय उत्पन्न हुआ। आगे चलकर इसी नाम से सम्राट भरत हुए जिनके नाम पर आधुनिक भारत राष्ट्र का नाम पड़ा है।

विद्वानों का मत है कि ये लोग उस क्षेत्र के निवासी थे जो वर्तमान पंजाब के रावी नदी का क्षेत्र है। 

## इन्हें भी देखें
*दशराज्ञ युद्ध
*सुदास (ऋग्वेद)
*ऋग्वेद
*भारत लोग - जो श्रीलंका के तमिल बोलने वाले लोग हैं।

## सन्दर्भ


श्रेणी:ऋग्वेद
श्रेणी:ऋग्वैदिक जनसमुदाय
पुरु लोग

**पुरु** बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय का एक क़बीला या क़बीलाई परिसंघ था। ऋग्वेद ७:९६:२ में वे सरस्वती नदी के किनारे बसे हुए बताए जाते हैं। इनमें आपस में कई गुट थे, जिनमें से एक भारत नामक समुदाय था। ऋग्वेद के सातवे मंडल में पुरुओं द्वारा कई अन्य क़बीलों का मित्रपक्ष बनाकर दस राजाओं के युद्ध (दशराज्ञ युद्ध) में भारत क़बीले के राजा सुदास से हुई जंग का वर्णन है। इसमें पुरु हार गए और भारत विजयी रहे।

## इन्हें भी देखें
*दशराज्ञ युद्ध
*सुदास (ऋग्वेद)
*भारत लोग (ऋग्वेद)
*ऋग्वेद

## सन्दर्भ


श्रेणी:ऋग्वेद
श्रेणी:ऋग्वैदिक जनसमुदाय
महिपाल मदेरणा

**महिपाल मदेरणा** (5 मार्च 1952 ― 17 अक्टूबर 2021) भारतीय राष्ट्रीय कांग्रेस के पूर्व सदस्य तथा राजस्थान के भारतीय राजनीतिज्ञ थे।

## जीवनी

महिपाल और अशोक दो भाई है।

## भँवरी देवी मामला

## दिलिप सिंह हत्या मामला
राजस्थान विश्वविद्याल विवेकानंद छात्रावास कमरा न. 42

## सन्दर्भ

श्रेणी:भारतीय राजनीतिज्ञ
श्रेणी:1952 में जन्मे लोग
श्रेणी:राजस्थान में अपराध
श्रेणी:जोधपुर जिले के लोग
श्रेणी:२०२१ में निधन
अलीन लोग

**अलीन** बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय का एक क़बीला था। इनका वर्णन ऋग्वेद ७:१८:७ में मिलता है। ऋग्वेद के सातवे मंडल में वे पुरुओं द्वारा स्थापित उस मित्रपक्ष में थे जिन्होने दस राजाओं के युद्ध (दशराज्ञ युद्ध) में भारत क़बीले के राजा सुदास से जंग की थी जिसमें पुरुओं की हार हुई थी। अलीन लोग शायद आधुनिक अफ़ग़ानिस्तान के नूरिस्तान क्षेत्र से पूर्वोत्तर में रहते थे क्योंकि चीनी तीर्थयात्री हुएन त्सांग ने उस जगह पर इनकी गृहभूमि होने का उल्लेख किया था।

## इन्हें भी देखें
*दशराज्ञ युद्ध
*पुरु लोग
*भारत लोग (ऋग्वेद)
*ऋग्वेद

## सन्दर्भ


श्रेणी:ऋग्वेद
श्रेणी:ऋग्वैदिक जनसमुदाय
राजस्थान में जैन धर्म

राजस्थान भारत के पश्चिम भाग में स्थित राज्य है, जिसका जैन धर्म के साथ बहुत ऐतिहासिक सम्बन्ध रहा है। दक्षिण पश्चिम राजस्थान श्वेताम्बर जैन धर्म का केन्द्र बिन्दु रहा है हालांकि दिगम्बर समाज के कुछ केंद्र राजस्थान के दक्षिण विशेषतः झालावाड़ में पाए जाते हैं।राजस्थान जैनों का प्रमुख केंद्र इसलिए भी है क्योंकि सबसे ज्यादा जैन विद्वान् राजस्थान से ही संबंध रखने वाले है। 
## जनसंख्या
इनकी आबादी वहां ६४०४९३ है जो जैनों कि संख्या १.१५% है।

## मुख्य केन्द्र
मुख्य प्राचीन केन्द्र निम्न प्रकार है:

• देलवाड़ा

• छोटा पावापुरी

• अजमेर दादावाड़ी
* सोनीजी की नसियाँ (अजमेर जैन मन्दिर)
* खण्डेला
* भीनमाल
* ओसियां, जोधपुर
* नागौर
* आमेर, जयपुर
* सांगानेर
*ऋषभदेव
* जिरावाला
* रणकपुर
* बिजोलिया
* बाड़मेर
* नारेली जैन मन्दिर
* तिजारा जैन मंदिर
* पिंडवाड़ा
* सिरस तीर्थ
* ओस्तरा
* कापरड़ा
* नाकोड़ा जी
* मीरपुर

## चित्र विथी


चित्र:Mahavirji Temple.JPG| श्री महावीर जी जैन मन्दिर, राजस्थान
Image:Jain Temple Ranakpur.jpg|रणकपुर जैन मन्दिर
Image:delwada.jpg|दिलवाड़ा जैन मंदिर
Image:Ajmer India.JPG|अजमेर जैन मंदिर


## इन्हें भी देखें
* भारत में जैन धर्म

## सन्दर्भ
* डॉ॰ जगदीश चन्द्र जैन, राजस्थान के कस्बों का इतिहास।
* तोड्, जेम्स & क्रूक, विलियम। 1829. Annals & Antiquities of Rajasthan or the Central and Western Rajput States of India. भाग ३. पुनर्छपाई: लॉ प्राइस पब्लिकेशन, दिल्ली 1990 ISBN 81-85395-68-3 (३ भागों में)

## बाहरी कड़ियाँ

श्रेणी:जैन तीर्थ
श्रेणी:राजस्थान
श्रेणी:राजस्थान का इतिहास
श्रेणी:धार्मिक स्थल
श्रेणी:भारत में जैन धर्म
नाका

**नाका** या **चेकपोस्ट** या **चेकपोइंट** किसी मार्ग, इमारत, नदी, सीमा या अन्य आने-जाने वाली जगह पर बने उस स्थान को कहते हैं जहाँ पर लोगों या वाहनों के प्रवाह को रोककर उनकी जाँच की जाती हो। नाके कई प्रकार के होते हैं:
*सीमा नाका
*सुरक्षा नाका
सीमा नाका

**सीमा नाका** या **सरहदी नाका** (Border checkpoint) दो प्रान्तों या राष्ट्रों की सीमा पर बने उस नाके को कहते हैं जहाँ आने-जाने वाले यात्रियों व माल की जाँच होती है। अकसर अंतरराष्ट्रीय सीमाओं पर केवल कुछ ही नाकों से गुज़रकर पार जाने की अनुमति होती है। यहाँ यात्रियों के पास्पोर्ट, वीज़ा व अन्य दस्तावेज़ों की जाँच के साथ-साथ माल पर सीमा-शुल्क भी वसूल किया जाता है। नशीले पदार्थों, शस्त्रों व अन्य वर्जित माल को भी इन सीमा नाकों पर रोककर ज़ब्त किया जाता है।

## इन्हें भी देखें
* चौकी (सैन्य)
* अवलोकन पोस्ट
* सीमा रक्षक

**गैर-सैन्य:**
* चौकी (नागरिक)
* मानव चौकी (कृत्रिम रूप से निर्मित नियंत्रित मानव निवास स्थान)
## सन्दर्भ


श्रेणी:राजनैतिक सीमाएँ
कटराथल

**कटराथल**, भारतीय राज्य राजस्थान के सीकर जिले की पीपराली तहसील का एक गाँव है। यह सीकर से झुन्झुनू जाने वाले राज्य राजमार्ग संख्या ८ पर स्थित है। 

राजस्थान राज्य सरकार ने विप्लव गढ़वाल के दादाजी से पुछा कि हम यहां विश्वविद्यालय कि स्थापना कर लें तब जाकर राज्य सरकार ने भुमी आवंटन कि राज्य सरकार ने तो आज भी गांव में गैस अटेक एक्सीडेंट वो अन्य तरह से किसानों कि भुमी आवंटन करवाने में लगी है विप्लव गढ़वाल के राजनीतिक विघायक दादाजी रडमल सिंह डेरवाल को भी बोला कि आप इन चिजो को रोके बाद में दादाजी ने क्या किया ये भी बोलना पड़ा रडमल सिंह को जब आप विधायक थे तो जातिवाद करते नही थे तो आप आज क्यों एक जाती के अध्यक्ष बनकर बेटे हैं बाद में मेने मेरे नानाजी विघायक त्रिलोक सिंह के बारे में बताया तो जाकर उन्होने मुझे कहा अमराम पेमाराम नानाजी देविलाल चोटाला शिक्षा को व्यापार नही बनाया उन्होंने ये भी बोला पहले क्या हुआ था जो किताबों में भी नही लिखा हुआ मिलता लोकतंत्र नही है आज भी कुछ गद्दार लोगों कि वजह से आज भी निजीकरण चलता है देश को आजाद कराने के लिए इस लिए साथ दिया था भारत के अन्य लोकतांत्रिक देशों ने भारत का को वापस का वेसा बना दिया जाये  कटराथल में 30 एकड़ मुफ्त जमीन आवंटित कर दी केन्द्र राज्य सरकार को बोलने के बाद भी गाड़ियों से टोल वसुला जाता है  लोगों को हर तरह से शोषणकारी व्यवस्था बन्द होनी चाहिए अर्थव्यवस्था भारत कि तब पहले जेसे हो सकती है कि यहाँ पर शेखावाटी यूनिवर्सिटी की स्थापना संभव हो सकी है। सच्चाई का बाद में बताऊंगा जिंदा रहा तो विप्लव गढ़वाल+91

9462265777

## सन्दर्भ

श्रेणी:सीकर ज़िले के गाँव
अमेज़ोनिस चतुष्कोण

**अमेज़ोनिस चतुष्कोण** (Amazonis quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। अमेज़ोनिस चतुष्कोण को MC-8 (मार्स चार्ट-8) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
होलोमार्फिक फलन

right|thumb|एक आयताकार ग्रिड (उपर) और उसका ''f'' अनुकोण प्रतिचित्रण प्रतिबिम्ब (नीचे)।
गणित में, **होलोमार्फिक फलन** अथवा **पूर्णसममितिक फलन** सम्मिश्र विश्‍लेषण में केन्द्रिय उद्देश्य का अध्ययन है। एक होलोमार्फिक फलन एक अथवा अधिक सम्मिश्र चरों का सम्मिश्र फलन है जो अपने प्रांत में प्रत्येक बिन्दु के प्रतिवेश में सम्मिश्र अवकलनिय हो।
## परिभाषा
माना सम्मिश्र फलन *f* केवल एक सम्मिश्र चर पर निर्भर है, *f* इसके प्रांत में का बिन्दु *z*0 पर अवकलन निम्न सीमा द्वारा परिभाषित होता है:

:f'(z_0) = \lim_{z \to z_0} {f(z) - f(z_0) \over z - z_0 }. 

यह अवकलन वास्तविक फलनों के अवकलन के समान ही है केवल अन्तर इतना है कि यहां पर सभी चर सम्मिश्र हैं।

यदि *f* संबद्ध विवृत समुच्चय *U* में के प्रत्येक बिन्दु *z*0 पर *सम्मिश्र अवकलनीय* है तब हम कहते हैं कि *f*, **U पर होलोमार्फिक** है। यदि *f* किसी बिन्दु *z*0 के प्रतिवेश में अवकलनीय है तो हम कहते हैं कि *f* बिन्दु **z''<sub>0</sub> पर होलोमार्फिक** है।
## सन्दर्भ

* https://web.archive.org/web/20140513140824/http://www.matmor.unam.mx/~robert/cur/2010-1%20CA/CA1.pdf
* https://web.archive.org/web/20070316125219/http://staff.science.uva.nl/~janwieg/edu/scv/scv.pdf
श्रेणी:गणित
श्रेणी:सम्मिश्र विश्लेषण
बीने–कौशी तत्समक

The firstrfu
: Jrrgr I
\biggl(\sum_{i=1}^n a_i cr_i\biggr)
\biggl(\sum_{j=1}^rreeen b_j d_j\biggr) = 
\biggl(\sum_{i=1}^nd a_i d_i\biggr)
\biggl(\sum_{j=1}^n b_j c_j\bigggrdr) 
+ \sum_{1\le i 

सभी वास्तविक तथा सम्मिश्र संख्याओं के लिए (व्यापक रूप से क्रमविनिमय वलय के तत्व)। *a<subf>i</sub>*&nbsp;=&nbsp;*c<sub>ig</sub>*I और *b<sub>i</sub>*&nbsp;=&nbsp;''di'gf', रखने पर लाग्रांज तत्समक प्राप्त होता है जो यूक्लिडीय समष्‍टि frr\scriptstyle\mathbb{R}^n के लिए कौशी–श्‍वार्ज असमिका का प्रबल संस्करण है।
## सन्दर्भ ==yf
e{कौशी नामकरण}}
श्रेणी:गणित
श्रेणी:सम्मिश्र विश्लेषण
श्रेणी:कौशी नामकरण
श्रेणी:गणितीय सर्वसमिकाएँ
हँसते ज़ख़्म (१९७३ फ़िल्म)

**हँसते ज़ख़्म** १९७३ में बनी हिन्दी फ़िल्म है जिसके निर्माता और निर्देशक चेतन आनन्द हैं।
## पटकथा
फिल्म की शुरूआत विधुर पुलिस ऑफिसर महेन्द्रू (बलराज साहनी) और उनकी छोटी सी बिटिया चन्दा से होती है। चन्दा के सबसे अच्छी सहेली रेखा (अंजु महेन्द्रू) है जो एक वैश्या की पुत्री है।
## पात्र
* नवीन निश्चल - सोमेश
* प्रिया राजवंश - चन्दा / मीना "मिन्नो"
* बलराज साहनी - एस॰ पी॰ दिनानाथ महेन्द्रू
* नादिरा - 
* जीवन - कुनन
* मैक मोहन - ब्रगेंज़ा
* रज़ा मुराद - पुलिस के डीआईजी
* डी के सप्रू - बनवारी
* अचला सचदेव - हीराबाई (रेखा की माँ)
* सत्येन कप्पु - इंस्पेक्टर कुमार
* राम सेठी
## संगीत
मदन मोहन द्वारा रचित फिल्म के गाने लोकप्रिय हैं।

## सन्दर्भ

## बाहरी कड़ियाँ
*
* हँसते ज़ख़्म, फिल्म समीक्षा

श्रेणी:1973 में बनी हिन्दी फ़िल्म
श्रेणी:मदन मोहन द्वारा संगीतबद्ध फिल्में
यज़त

**यज़त** पारसी धर्म (ज़र्थुष्टी धर्म) में उन देवता-जसी हस्तियों को कहते हैं जो पूजा के योग्य हैं। पारसी धर्मग्रन्थ अवेस्ता में विभिन्न यज़तों का उल्लेख मिलता है। सांझी आर्य धरोहर के कारण इनमें से कई यज़त वैदिक धर्म के देवताओं से मिलते-जुलते हैं लेकिन कुछ उन से भिन्न भी हैं। यज़तों की अच्छी शक्तियाँ पारसी धर्म के सर्वशक्तिमान ईश्वर अहुर मज़्द की अलग-अलग शक्तियों के पहलू समझे जाते हैं। इन्हें फ़रिश्तों के रूप में भी देखा जाता है।

## नामोत्पत्ति
'यज़त' का मतलब है 'पूजा योग्य'। क्योंकि अवस्ताई भाषा और संस्कृत दोनों हिन्द-ईरानी भाषा-परिवार की बहन भाषाएँ हैं इसलिये इनमें बहुत से सजातीय शब्द मिलते हैं और यह भी उनमें से एक है। 'यज़्' शब्द संस्कृत में 'यज्' रूप में मिलता है, जिस से हिन्दू-धर्म से सम्बन्धित 'यजति' (यानि 'वह पूजता है') व 'यज्ञ' ('पूजा संस्कार') निकलते हैं।

## इन्हें भी देखें
*पारसी धर्म

## सन्दर्भ


श्रेणी:यज़त
श्रेणी:पारसी धर्म
ऑगस्टिन लुइस कौशी के नाम पर नामकरण

*यह सूची लगभग अधूरी है। कृपया इसका विस्तार करने में मदद करें।*

बहुत से चीजें फ्रांसीसी गणितज्ञ ऑगस्टिन लुइस कौशी के नाम पर किये गए नामकरण की गई :

* बीने–कौशी तत्समक
* कौशी–बीने सूत्र
* कौशी परिसीमा प्रतिबंध
* कौशी संघनन परीक्षण
* कौशी अभिसरण परीक्षण
* कौशी (गर्त)
* आव्यूह
* कौशी बंटन
* कौशी समीकरण
* कौशी-आयलर समीकरण
* कौशी फलनीय समीकरण
* कौशी सूत्र
* कौशी-फ्रोबेनियस प्रमेयक
* कौशी–हाडामार्ड प्रमेय
* कौशी क्षैतिज
* कौशी समाकल सूत्र
* कौशी समाकल प्रमेय
* कौशी अंतर्ग्रथन प्रमेय
* कौशी–कोवलेस्किआ प्रमेय
* कौशी सारणिक
* कौशी संवेग समीकरण
* पियानो अस्तित्व प्रमेय
* कौशी मुख्य मान
* कौशी समस्या
* कौशी गुणनफल
* कौशी मूल परीक्षण
* कौशी-रीमान समीकरण
* कौशी–श्‍वार्ज असमिका
* कौशी अनुक्रम
* कौशी फलक
* कौशी मध्य मान प्रमेय
* कौशी प्रतिबल प्रदिश
* कौशी प्रमेय (ज्यामिति)
* कौशी प्रमेय (समूह सिद्धांत)
* आयलर कौशी प्रतिबल नियम
* मैक्लारिन कौशी परीक्षण

श्रेणी:गणित
श्रेणी:कौशी नामकरण
श्रेणी:गणितज्ञ
श्रेणी:सम्मिश्र विश्लेषण
कौशी आव्यूह

गणित में कौशी के नाम से नामकरण किया गया **कौशी आव्यूह** अथवा **कौशी मैट्रिक्स** एक m&times; n का आव्यूह है जहाँ *a**ij* निम्न प्रकार परिभाषित है

:
a_{ij}={\frac{1}{x_i-y_j}};\quad x_i-y_j\neq 0,\quad 1 \le i \le m,\quad 1 \le j \le n

जहाँ x_i और y_j क्षेत्र \mathcal{F} के अवयव हैं और (x_i) और (y_j) एकैकी अनुक्रम हैं (इनमें पुनरावृत्‍त अवयव समाहित नहीं हैं अर्थात सभी अवयव *भिन्न* हैं).
अंगूठाकार|कौशी

हिल्बर्ट आव्यूह कौशी आव्यूह की विशेष स्थिति है, जहाँ
:x_i-y_j = i+j-1. \;
कौशी आव्यूह का प्रत्येक उपाआव्यूह अपने आप में एक कौशी आव्यूह है।

## कौशी सारणिक

कौशी आव्यूह का सारणिक प्राचलों (x_i) और (y_j) का स्पष्ट रूप से एक परिमेय फलन होगा। 

## व्यापकीकरण
एक आव्यूह **C** **कौशी स्दृश्य** कहलाता है यदि इसे निम्न रूप में लिखा जा सके

:C_{ij}=\frac{r_i s_j}{x_i-y_j}.

**X**=diag(xi), **Y**=diag(yi) परिभषित करने पर, दोनों कौशी और कौशी सदृश आव्यूह विस्तापन समीकरण सन्तुष्ट करते हैं

:\mathbf{XC}-\mathbf{CY}=rs^\mathrm{T}

(जहां कौशी आव्यूह के लिए r=s=(1,1,\ldots,1))। अतः कौशी स्दृश आव्यूह एक सामान्य विस्थापन आव्यूह है, 
## ये भी देखें
टोएपलित्ज़ आव्यूह
## सन्दर्भ
* 
* 
* 
* 

श्रेणी:गणित
श्रेणी:सम्मिश्र विश्लेषण
श्रेणी:कौशी नामकरण
श्रेणी:आव्यूह सिद्धान्त
श्रेणी:सारणिक
प्रोटियेलीज़

**प्रोटियेलीज़** (Proteales) पुष्पधारी पौधों का एक गण है। इसमें कमल के साथ-साथ कई अन्य फूलवाले वनस्पति आते हैं। प्रोटियेलीज़ गण के वनस्पति आम तौर पर पौधे या छोटे पेड़ों के रूप में होते हैं।

## इन्हें भी देखें
*कमल

## सन्दर्भ


श्रेणी:प्रोटियेलीज़
बैंकसिया

::*अगर आप ऑस्ट्रेलिया के मॅल्बर्न शहर में स्थित इसी नाम के उद्यान को ढूंढ रहे हैं तो [[बैंकसिया पार्क]] का लेख देखें*

**बैंकसिया** (Banksia) लगभग १७० जातियों वाला बनफूलों और उद्यानों में लगाने के लिये लोकप्रिय फूलदार पौधों का एक वंश है जिसकी जातियाँ ऑस्ट्रेलिया में पाई जाती हैं। यह वंश प्रोटियेसीए नामक कुल का सदस्य है। यह अपने विशेष तिनकेदार फूलों और शंकुओं से आसानी से पहचाना जा सकता है। इसकी जातियाँ छोटी झाड़ों से लेकर ३० मीटर लम्बें वृक्षों तक के रूप में मिलती हैं। वे ऑस्ट्रेलिया के वर्षावनों से लेकर अर्ध-शुष्क इलाक़ों तक में पाई जाती हैं लेकिन ऑस्ट्रेलिया के रेगिस्तानों में पनप नहीं पाती।

भारी मात्रा में मधु पैदा करने वाले यह फूल ऑस्ट्रेलियाई जंगलों की खाद्य शृंखला में महत्वपूर्ण किरदार निभाते हैं। पक्षी, चमगादड़, चूहे, पॉसम, मक्खियाँ और कई अन्य प्राणी इसका पान करते हैं। ऑस्ट्रेलिया में इनके फूलों की बेच-ख़रीद भी एक बड़ा उद्योग है। कई वनित क्षेत्रों में वृक्ष गिराने, बिमारियों के फैलने और आग के कारण इसकी कुछ जातियाँ विलुप्ति के ख़तरे में हैं।

## बैंकसिया के कुछ चित्र

File:Banksia spinulosa 1.jpg|एक बैंकसिया शंकु जिसपर फूल जोड़ो में विकसित हो रहे हैं
File:Banksia integrifolia with lorikeet Waverley email.jpg|एक बैंकसिया फूल से मधु पीती लॉरीकीट चिड़िया 
File:Banksia attenuata response to fire Burma Rd email.jpg|ऑस्ट्रेलिया के बर्मा रोड उद्यान में जलने के बाद फिर से उगता एक बैंकसिया का पेड़
File:Banksia media maranoa email.jpg|यह 'बैंकसिया मीडिया' नामक जाति की बौनी नस्ल का फूल है, जो ऑस्ट्रेलिया में लोकप्रिय है


## इन्हें भी देखें
*प्रोटियेसीए

## सन्दर्भ


श्रेणी:बैंकसिया
श्रेणी:प्रोटियेसीए
कूडनकुलम नाभिकीय विद्युत परियोजना

**कुंड़नकुलम नाभिकीय विद्युत परियोजना** (केकेएनपीपी) भारत के तमिलनाडु प्रदेश के कुंड़नकुलम में स्थित है। इसका निर्माण सन् २००२ में आरम्भ हुआ और १३ जुलाई २०१३ को यह क्रान्तिक (क्रिटिकल/चालू) हुआ। इस परियोजना में 1000 मेगावाट विद्युत क्षमता वाले दो यूनिट (केकेएनपीपी 1 तथा 2) हैं। पहले यूनिट ने २२ अक्टूबर २०१३ से विद्युत ग्रिड को विद्युत आपूर्ति करना आरम्भ किया। इस संयंत्र की दो इकाइयों की मूल लागत १३१७१ करोड़ थी जो बढ़कर १७२७० हो गयी।

१० अगस्त २०१६ को इसकी दूसरी इकाई को क्रान्तिक (क्रिटिकल) किया गया (अर्थात चालू किया गया।)

## यूनिट-१
कुडनकुलम नाभिकीय विद्युत परियोजना (केकेएनपीपी) में 1000 मेगावाट विद्युत क्षमता वाली दो इकाईयाँ (केकेएनपीपी 1 तथा 2) हैं।

केकेएनपीपी इकाई-1 भारतीय नाभकीय विद्युत कार्पोरेशन लि. (एनपीसीआईएल) का 20वां नाभकीय विद्युत स्‍टेशन है जो विद्युत ग्रिड से जोड़ा जा चुका है। इसे अक्‍टूबर, 2013 में ग्रिड के साथ जोड़ा गया था और यह अनिश्चित तौर पर विद्युत का उत्‍पादन कर रहा है। इस यूनिट के विद्युत स्‍तर को परमाणु ऊर्जा नियामक परिषद (एईआरबी) द्वारा दी गई अनुमति के अनुसार चरणवार बढ़ाया गया और इसने 07 जून 2014 को पूर्ण विद्युत क्षमता (1000 मेगावाट) हासिल कर ली। अक्‍टूबर 2013 को ग्रिड के साथ जोड़े जाने के बाद से लेकर 13 जुलाई 2014 तक इसमें अनिश्चित तौर पर विद्युत का वास्‍तविक रूप से उत्‍पादन लगभग 2565 यूनिट रहा है।

## यूनिट-२
१० अगस्त २०१६ को इसकी दूसरी इकाई (KKNPP2) को क्रान्तिक (क्रिटिकल) किया गया (अर्थात चालू किया गया।)

## दुर्घटना
14 मई 2014 को हुई गरम पानी रिसाव की घटना के फलस्‍वरूप एनपीसीआईएल के तीन कामगार गरम पानी से जलने के कारण घायल हुए और तीन ठेका कामगार केकेएनपीपी यूनिट-1 की टर्बाइन बिल्डिंग के एक हीटर लूप के तीन स्‍तरीय गरम पानी इनलेट वाल्‍व के रख-रखाव के दौरान जख्‍मी हुए। (इस हीटर लूप को रख-रखाव के दौरान बंद कर दिया गया था।) यह घटना ट्रैप में गरम पानी की निकासी से हुई। घटना की शुरूआती जांच से पता चला कि पांच सौ एमएम आकार के वाल्‍व के फटने के कारण एकत्रित गरम पानी फैलने से यह घटना हुई।

## सन्दर्भ

## बाहरी कड़ियाँ
*मोदी, पुतिन और जयललिता ने संयुक्त रूप से कुडनकुलम परमाणु संयन्त्र का किया उद्घाटन (१० अगस्त २०१६)

श्रेणी:नाभिकीय शक्ति
श्रेणी:भारत में नाभिकीय शक्ति
सम्मिश्र विश्लेषण

**सम्मिश्र विश्‍लेषण** () जिसे सामान्यतः सम्मिश्र चरों के फलनों का सिद्धान्त भी कहा जाता है गणितीय विश्लेषण की एक शाखा है जिसमें सम्मिश्र संख्याओं के फलनों का अध्ययन किया जाता है। यह बीजीय ज्यामिति, संख्या सिद्धान्त, व्यावहारिक गणित सहित गणित की विभिन्न शाखाओं में उपयोगी है तथा इसी प्रकार तरल गतिकी, उष्मागतिकी, यांत्रिक अभियान्त्रिकी और विद्युत अभियान्त्रिकी सहित भौतिक विज्ञान में भी उपयोगी है।

## सम्मिश्र फलन
एक सम्मिश्र फलन वह कहलाता है जिसमें स्वतंत्र चर और आश्रित चर दोनों ही सम्मिश्र संख्याएं हो। अधिक संक्षेप में सम्मिश्र फलन वह फलन है जिसमें प्रांत और परिसर दोनों सम्मिश्र तल के उपसमुच्चय हों।

एक सम्मिश्र फलन के लिए, स्वतंत्र चर और आश्रित चर दोनों को वास्तविक व काल्पनिक भागों में विभक्त किया जा सकत है:

: z = x + iy\, and
: w = f(z) = u(x,y) + iv(x,y)\,
: जहाँ x,y \in \mathbb{R}\, और u(x,y), v(x,y)\, वास्तविक मान फलन हैं।

अन्य शब्दों में, फलन *f*(*z*) के घटक

: u = u(x,y)\, और
: v = v(x,y),\,

को वास्तविक चरों *x* और *y*.के वास्तविक-मान फलनों के रूप में लिखा जा सकता है।

## होलोमार्फिक फलन

## सन्दर्भ
* सम्मिश्र विश्‍लेषण, प्रकाशन : जयपुर पब्लिकेशन हाउस।
* Ahlfors.,*Complex Analysis* (McGraw-Hill).
* C. Carathéodory, *Theory of Functions of a Complex Variable* (Chelsea, New York). [2 volumes.]
* Needham T., *Visual Complex Analysis* (Oxford, 1997).
* Henrici P., *Applied and Computational Complex Analysis* (Wiley). [Three volumes: 1974, 1977, 1986.]
* Kreyszig, E., *Advanced Engineering Mathematics, 9 ed.*, Ch.13-18 (Wiley, 2006).
* A.I.Markushevich.,*Theory of Functions of a Complex Variable* (Prentice-Hall, 1965). [Three volumes.]
* Scheidemann, V., *Introduction to complex analysis in several variables* (Birkhauser, 2005)
* Shaw, W.T., *Complex Analysis with Mathematica* (Cambridge, 2006).
* Spiegel, Murray R. *Theory and Problems of Complex Variables - with an introduction to Conformal Mapping and its applications* (McGraw-Hill, 1964).
* Marsden & Hoffman, *Basic complex analysis* (Freeman, 1999).

## इन्हें भी देखें
*सदिश गणित (Vector calculus)
*वास्तविक विश्लेषण (Real analysis)
*रुंगे का प्रमेय ( Runge's theorem)

## बाहरी कड़ियाँ
*सम्मिश्र विशलेषण (Complex Analysis) -- विषयपुस्तक लेखक जॉर्ज कैन
*डगलस एन॰ अर्नोल्ड द्वारा रचित वेबसाइट पाठ्यक्रम सम्मिश्र विशलेषण
*सम्मिश्र विशलेषण में उदाहरणार्थ सवाल
*सम्मिश्र विशलेषण से सम्बंधित कड़ियाँ
*Complex Analysis Project by John H. Mathews
*Wolfram Research's MathWorld Complex Analysis Page
*Complex function demos
*Application of Complex Functions in 2D Digital Image Transformation
*Complex Visualizer - Java applet for visualizing arbitrary complex functions
*JavaScript complex function graphing tool
*Earliest Known Uses of Some of the Words of Mathematics: Calculus & Analysis

श्रेणी:सम्मिश्र विश्लेषण
प्रोटियेसीए

**प्रोटियेसीए** (Proteaceae) पृथ्वी के दक्षिणी गोलार्ध (हेमिस्फ़ीयर) में मिलने वाले पुष्पधारी पौधों का एक कुल है। इस कुल में ८० वंशों में विस्तृत १७०० जातियाँ शामिल हैं। दक्षिण अफ़्रीका में मिलने वाले प्रोटिया और ऑस्ट्रेलिया में मिलने वाले बैन्कसिया दोनों इसी कुल में आते हैं। यह कुल प्रोटियेलीज़ गण का हिस्सा है, जिसमें कमल और अन्य पुष्पधारी भी सम्मिलित हैं। प्रोटियेसीए की जातियाँ आमतौर पर छोटे पेड़ों या झाड़ियों के रूप में दिखती हैं।

## इन्हें भी देखें

*प्रोटियेलीज़

## सन्दर्भ


श्रेणी:प्रोटियेसीए
बनफूल

::*अगर आप इसी नाम की १९७१ में बनी हिन्दी फ़िल्म पर जानकारी ढूंढ रहे हैं तो [[बनफूल (1971 फ़िल्म)]] का लेख देखें*

**बनफूल** या **वनफूल** ऐसे फूल को कहा जाता है जो बिना किसी मानवी देखरेख के स्वयं ही उगकर खिल गया हो। मौसम, बारिश और धरती के अनुसार अलग-अलग स्थानों पर अलग-अलग जातियों के बनफूल मिलते हैं। यह ज़रूरी नहीं है कि वन में ही खिलने वाले फूल को बनफूल कहा जाए - शहरी क्षेत्रों में भी उग रहे जंगली फूलों के लिये भी यह नाम इस्तेमाल होता है।

## सन्दर्भ


## इन्हें भी देखें
*सपुष्पक पौधे

श्रेणी:फूल
श्रेणी:पौधे
पाली विधानसभा क्षेत्र (राजस्थान)

**पाली विधानसभा क्षेत्र** राजस्थान में पाली जिले में स्थित एक विधान सभा क्षेत्र है। यह विधानसभा क्षेत्र पाली लोक सभा निर्वाचन क्षेत्र के अंतर्गत आता है।
## चुने गये विधायक

## सन्दर्भ

* श्री भीम राज भाटी पाली-मारवाड़ विधान सभा क्षेत्र से विधायक हैं।

## ये भी देखें
* राजस्थान राज्य विधानसभा चुनाव, 2008
चतुर्ध्रुव चुम्बक

right|thumb|250px|चतुर्ध्रुव चुम्बक निर्माण के लिए व्यवस्थित चार छड़ चुम्बक
सामान्यत: **चतुर्ध्रुव चुम्बक** का निर्माण चार चुम्बकों को मिलाकर बनाया जाता है। इसका उपयोग कण त्वरकों में किरण पुँज को एक बिन्दु पर केन्द्रित करने के काम में लिया जाता है।

## कण त्वरकों में चतुर्ध्रुव चुम्बक

: \mathbf{F} = q (\mathbf{E} + \mathbf{v} \times \mathbf{B}),

## आदर्श क्षेत्र की गणितीय व्याख्या
किरण पुँज के अनुप्रस्थ क्षेत्र में चुम्बकीय क्षेत्र के घटक
:  B_y = K \cdot x \qquad B_x = K \cdot y 

## ये भी देखें
* द्विध्रुवी चुम्बक
* कण त्वरक

## सन्दर्भ

श्रेणी:चुम्बक के प्रकार
गुलाबी मैना

**गुलाबी मैना** या **गुलाबी सारिका** स्टर्निडी परिवार का एक पक्षी है जिसमें मैना भी शामिल है। इसके अन्य नाम हैं तिल्यर या तेलियर और कन्नड़ भाषा में इसके मधुर गीत के कारण इसे मधुसारिका भी कहते हैं। २४ मई २००४ को भारत डाक-तार विभाग ने इस पक्षी पर एक डाक टिकट भी जारी किया। 
## चित्र दीर्घा

## सन्दर्भ

श्रेणी:पक्षी परिवार
ऑपेरा प्रयोग

**ऑसिलेशन प्रोजेक्ट विद इमल्शन-(ट्) रैकिंग एपरेटस** (हिन्दी अनुवाद : पायसन लक्ष्यानुसरण उपकरण के साथ दोलन परियोजना), म्यूऑन न्यूट्रिनों के दोलन से प्रप्त टाऊ न्यूट्रिनों को संसूचित करने के लिए वैज्ञानिक प्रयोगों में प्रयुक्त उपकरण है। यह प्रयोग जिनेवा, स्विट्ज़रलैण्ड में स्थित सर्न व ग्रान सास्सो, इटली स्थित ग्रान सास्सो की राष्ट्रीय प्रयोगशाला के मध्य सहयोग है और सर्न न्यूट्रिनो से ग्रान सास्सो न्यूट्रिनो किरण पुंज का उपयोग करते हैं।

यह प्रक्रिया सर्न स्थित सुपर प्रोटॉन सिंक्रोट्रॉन से आरम्भ होती है जहाँ प्रोटॉन गुच्छों से पाइआन और केऑन प्राप्त करने के लिए इन्हें कार्बन के लक्ष्य पर से भेदित करवाया जाता है। इन कणों के क्षय से म्यूऑन व न्यूट्रिनों प्राप्त होते हैं।
## सन्दर्भ

श्रेणी:प्रायोगिक भौतिकी
बाली विधानसभा क्षेत्र (राजस्थान)

**बाली विधानसभा क्षेत्र** भारत के पश्चिमी भाग में स्थित राज्य राजस्थान के पाली जिले में ६ निर्वाचन क्षेत्रों में से एक राजस्थान विधान सभा निर्वाचन क्षेत्र है। बाली विधानसभा क्षेत्र पाली लोक सभा निर्वाचन क्षेत्र के अंतर्गत आता है।

## विधायक
}'| ||rowspan=2|भारतीय राष्ट्रीय कांग्रेस
|-
| 1962||मोहन राज
|-
| 1967||पृथ्वी सिंह||bgcolor=*| ||[[स्वतंत्र पार्टी]]
|-
| 1972||मोहन राज||bgcolor=*| ||भारतीय राष्ट्रीय कांग्रेस
|-
| 1977||हनवंत सिंह||bgcolor=*| ||[[जनता पार्टी]]
|-
| 1980||असलम खाँ||rowspan=2 bgcolor=*| ||rowspan=2|भारतीय राष्ट्रीय कांग्रेस
|-
| 1985||रघुनाथ
|-
| 1990||अमृत लाल||bgcolor=*| ||निर्दलीय
|-
| 1993||rowspan=2|[[भैरोंसिंह शेखावत|भैरों सिंह शेखावत]]||rowspan=7 bgcolor=*| ||rowspan=7|भारतीय जनता पार्टी
|-
| 1998
|-
| 2003||rowspan=5|पुष्पेन्द्र सिंह राणावत
|-
| 2008
|-
| 2013
|-
| 2018
|-
| 2023
|}

## सन्दर्भ

## ये भी देखें
* राजस्थान राज्य विधानसभा चुनाव, 2008
सीकर विधानसभा क्षेत्र (राजस्थान)

**सीकर विधानसभा क्षेत्र** राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है।
## विधायक
वर्ष 1990 के चुनाव में सीकर विधानसभा क्षेत्र में 40 प्रत्याशी चुनाव मैदान में थे। इनमें से 33 ने निर्दलीय चुनाव लड़ा था। यह संख्या विधानसभा क्षेत्र की उस समय तक की चुनाव प्रत्याशियों की सर्वाधिक संख्या थी। यह क्षेत्र पहले चुनाव में सीकर नगर और तहसिल दो क्षेत्रों में बंटा हुआ था।

## सन्दर्भ

## ये भी देखें
* राजस्थान राज्य विधानसभा चुनाव, 2008
* सीकर लोक सभा निर्वाचन क्षेत्र
शाऊल बास

**शाऊल बास** (8 मई 1920 – 25 अप्रैल 1996) एक अमेरिकी ग्राफिक डिजाइनर और फिल्म निर्माता थे, उन्हें चलचित्र शीर्षक अनुक्रम, फिल्म पोस्टर और निगमित लोगो (कॉर्पोरेट लोगो) की उनकी रचना के लिए जाना जाता है।
thumbnail|स्वर्ण हाथ के साथ मनुष्य का प्रचार पोस्टर।
## सन्दर्भ

## बाहरी कड़ियाँ

*
*Titles Designed by Saul Bass (still sequences & commentary)
*Saul Bass Title Sequences on Art of the Title
*Title Sequences from Saul Bass (videos & commentary)
*Saul Bass Posters Archive
*Saul Bass on the Web
*Saul Bass in the Looniverse
*Pitch video for 1969 Bell System logo, uniform, and vehicle redesign

श्रेणी:1920 में जन्मे लोग
श्रेणी:अमेरिकी फ़िल्में
हत्ती लोग

**हत्ती** या **ख़त्ती** एक प्राचीन आनातोली लोक-समुदाय था जिन्होने १८वीं सदी ईसापूर्व में उत्तर-मध्य आनातोलिया (आधुनिक तुर्की) के ख़त्तूसा (हत्तूसा) क्षेत्र में एक साम्राजय स्थापित किया। यह साम्राजय १४वीं शताब्दी ईसा पूर्व के मध्य में सुप्पीलुलिउमा प्रथम के राजकाल में अपने चरम पर पहुँचा जिस समय मध्य पूर्व का एक बड़ा भूभाग इसमें सम्मिलित था। लगभग ११८० ईपू के बाद इस साम्राज्य का पतन हो गया और यह कई नव-हत्ती राज्यों में बिखर गया। इनमें से कुछ राज्य ८वीं सदी ईपू तक अस्तित्व में थे। हत्तियों की भाषा हिन्द-यूरोपी भाषा-परिवार की आनातोलियाई शाखा की सदस्य थी। वे अपनी मातृभाषा को नेसिली (यानि 'नेसा की भाषा') बुलाते थे और अपनी मातृभूमि को 'हत्ती' या 'ख़त्ती'।

## इतिहास

प्राचीन तुर्की के मूल लोग हट्टिक थे। 2000 ईसापूर्व के करीब रूस से यहाँ हित्ती आकर बसे।

## इन्हें भी देखें
*प्राचीन आनातोली लोग
*हत्ती भाषा

## सन्दर्भ


श्रेणी:हत्ती
श्रेणी:प्राचीन आनातोली लोग
श्रेणी:विलुप्त मानव जातियाँ
श्रेणी:तुर्की का इतिहास
तारकोल

[225px|right|thumb|[नॉर्थ कैरोलीना|उत्तरी केरोलिना के केप फियर संग्राहलय प्रदर्शनीय में प्रदर्शित तारकोल की एक बोतल।]]
**तारकोल** कार्बनिक पदार्थों के भंजक आसवन द्वारा बनाय जाने वाला पदार्थ है।

## तारकोल पर वैज्ञानिक प्रयोग
तारकोल के गाढ़ेपन (श्यानता) का पता लगाने के लिए आस्ट्रेलिया के ब्रिसवेन की क्वींसलैंड विश्वविद्यालय में 1927 से एक प्रयोग जारी है।

## सन्दर्भ

श्रेणी:सामग्री
श्रेणी:रासायनिक मिश्रण
श्रेणी:पॉलीमर
वायु-वात

**वायु-वात** ज़र्थुष्टी पंथ  में एक दो प्रकृति वाले यज़त (देवता) का अवस्ताई भाषा में नाम है जो वायु और वातावरण के अधिदेवता हैं। वह अच्छे भी  हैं लेकिन बुरे भी हो सकते हैं।

## हिन्दू धर्म और संस्कृत से समानताएँ
ध्यान दें कि सांझी हिन्द-ईरानी जड़ों के कारण हिन्दू-धर्म में भी यही वायु और वात देवता मिलते हैं। इसी तरह वायु तथा वात शब्द संस्कृत में भी सजातीय हैं। वात से हिन्दी में 'वातानुकुलन' व 'वातावरण' जैसे शब्द बनते हैं।

## इन्हें भी देखें
*वायु देवता

## सन्दर्भ

श्रेणी:यज़त
श्रेणी:पारसी धर्म
हिम तीतर

**हिम तीतर** (Snow Partridge) (*lerwa lerwa*) फ़ीज़ैन्ट कुल का प्राणी है जो हिमालय के ऊँचे इलाकों में भरपूर पाया जाता है। यह पाकिस्तान, भारत, नेपाल और चीन में पाया जाता। अपनी प्रजाति का यह इकलौता पक्षी जीवित है। यह वृक्ष रेखा से ऊपर अल्पाइन चारागाह और खुले पहाड़ों की ढलानों में पाये जाते हैं लेकिन हिमालय के बर्फ़मुर्ग के विपरीत यह पथरीले इलाकों में नहीं पाये जाते हैं और उसकी भांति इतने सावधान भी नहीं होते हैं।
## विवरण

thumb|right|हिमालय के तीतर का गान
नर और मादा समान दिखते हैं लेकिन नर के एड़ी के पास एक नाख़ून-नुमा उभार होता है। इनकी लंबाई ३८ से ४० से.मी. तक होती है। मादा का वज़न लगभग ४५० से ५८० ग्राम होता है जबकि नर का लगभग ५५० से ७०० ग्राम तक होता है। इसके चूज़े लाल मनाल के चूज़ों की तरह होते हैं।

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
बाड़ाभारती

**बाड़ाभारती** बिहार राज्य के मुज़फ्फ़रपुर जिले के मीनापुर प्रखण्ड में गाँव है। इसके उत्तर में बूढ़ीगंडक नदी एंव घसौत गाँव, दक्षिण में बाड़ाहसन गाँव, भेलाईपुर गाँव, पूर्व में मधुवन काँटी गाँव और पश्चिम में भी घसौत है। बाड़ाभारती गाँव के नाम से पंचायत है, जिस के अंतर्गत बाड़ाभारती, मधुवन काँटी, बाड़ाहसन, बज्रमुरिया, भेलाईपुर, पखनाहा और जितवार गाँव शामिल हैं।

श्रेणी:बिहार के गाँव
हिमालय का रामचकोर

**हिमालय का रामचकोर** (Himalayan Snowcock) (*Tetraogallus himalayensis*) फ़ैज़ैन्ट कुल का एक पक्षी है। यह हिमालय पर्वतमाला में व्यापक रूप से और पामीर पर्वतमाला में कुछ जगहों में पाया जाता है। यह वृक्ष रेखा से ऊपर अल्पाइन चारागाह तथा खड़ी ढाल वाली चट्टानों में पाया जाता है जहाँ से ख़तरा होने पर यह नीचे की ओर लुढ़क जाता है। तिब्बती रामचकोर इससे कुछ छोटा होता है और हिमालय के कुछ इलाकों में यह दोनों परस्पर व्याप्त हैं। विभिन्न इलाकों में इनकी रंगत कुछ भिन्न होती है और इस आधार पर इनको चार उपजातियों में विभाजित किया गया है। संयुक्त राज्य अमेरिका के नेवाडा राज्य में इनको प्रचलित किया गया था जहाँ इन्होंने अपने पैर जमा लिए हैं।
## अन्य नाम
इस पक्षी के अन्य नाम निम्नलिखित हैं
*फारसी – कब्क-ए-दारा, काओक-ए-ज़रीन
*कश्मीरी – कबक
*उत्तर प्रदेश – हुइनवल, जर मोनाल
*हिमाचल प्रदेश – लीप, गलौंद, ग्लोंद, गोरा काकोव, रामचकोर
*नेपाली – कुल्ला, लुपु, बायरा
## विवरण
यह एक सलेटी रंग का बड़ा सा तीतरनुमा पक्षी होता है, जो कि ५५ से ७४ से.मी. लंबा होता है और जिसका वज़न २ से ३.१ कि. तक होता है।
## आवास का क्षेत्र
यह पक्षी ताजिकिस्तान, तुर्कमेनिस्तान, कज़ाकिस्तान, उज़बेकिस्तान, किरगिज़स्तान, अफ़गानिस्तान, पाकिस्तान, भारत, नेपाल और चीन में पाया जाता है।

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
तिब्बती रामचकोर

**तिब्बती रामचकोर** (Tibetan Snowcock) (*Tetraogallus tibetanus*) फ़ीज़ैन्ट कुल का एक पक्षी है जो पश्चिमी हिमालय तथा तिब्बती पठार के ऊँचाई वाले इलाकों में रहता है और हिमालय के कुछ इलाकों में यह हिमालय के रामचकोर के साथ इलाका बांटता है।
## विवरण
इसका सिर सलेटी रंग का होता है और इसकी आँख के पीछे सफ़ेद अर्धचंद्राकार धब्बा होता है। इसके सामने के भाग में सफ़ेद पर काली धारियाँ होती हैं। यह हिमालय के रामचकोर से आकार में थोड़ा छोटा होता है।
## अन्य नाम
तुर्की भाषा में इसे *उलर*, किर्घिस भाषा में *उतर*, मंगोल भाषा में इसे *हाइलिक* तथा तंगुत भाषा में इसे *गानमो* कहते हैं।
## आवास का क्षेत्र
ताजिकिस्तान, चीन, भूटान, नेपाल तथा भारत
## आवास
यह पक्षी गर्मियों में १७,००० फ़ीट तक की ऊँचाई में पाया जाता है लेकिन सर्दियों में यह १०,००० से १४,००० फ़ीट तक पाया जाता है। यह जंगलों को नहीं बल्कि झाड़ झंकाड़ वाले इलाकों को अधिक पसन्द करता है, या यह पथरीले और गंजे इलाकों में भी पाया जा सकता है और अमूमन जहाँ तक बर्फ़ की रेखा हो या उससे भी ऊँचाई में पाया जाता है।।

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
सी-सी तीतर

**सी-सी तीतर** (See-see Partridge) (*Ammoperdix griseogularis*) फ़ीज़ैन्ट कुल का एक पक्षी है जो कि सीरिया, अज़रबैजान, अफ़्गानिस्तान, ईरान, ईराक़, ताजिकिस्तान, तुर्कमेनिस्तान, कज़ाख़िस्तान, उज़बेकिस्तान, पाकिस्तान तथा भारत में पाया जाता है।
## विवरण
इनका आकार २२ से २५ से. मी. का होता है और यह खुले, शुष्क और प्राय: पर्वतीय इलाकों में रहना और प्रजनन करना पसन्द करते हैं। यह ज़मीन की पतली दरार में ८ से १६ अण्डे देते हैं। इनके भोजन में कई प्रकार के बीज और कीड़े-मकोड़े शामिल हैं।
सी-सी तीतर गोल-मटोल सा पक्षी होता है, जिसका रंग भूरी रेत जैसा होता है और परों के किनारे में सफ़ेद तथा भूरी धारियाँ होती हैं। नर का सिर सलेटी होता है और आँखों के एक छोर से दूसरी छोर सफ़ेद धारी होती है जिसके ऊपर एक काली धारी होती है और ठोड़ी में एक सफ़ेद धब्बा होता है।
छेड़े जाने पर यह उड़ने से ज़्यादा ज़मीन पर भागना पसन्द करता है लेकिन यदि उड़ना ही पड़े तो अपने गोल पंखों की मदद से कुछ दूरी तक उड़ लेता है।

## व्यवहार
अमूमन यह जोड़े में रहता है या ज़्यादा से ज़्यादा दो से चार के झुण्ड में, लेकिन पचास पक्षियों से ज़्यादा के झुण्ड भी देखे गये हैं।

## galler

Image:TIHOO 46.jpg|
Image:TIHOO 1.jpg|
Image:TIHOO 45.jpg|
Image:TIHOO 24.jpg|
Image:TIHOO 4.jpg| 
Image:TIHOO 44.jpg|

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
ककबरक भाषा

**कोकबोरोक** (बांग्ला: ককবরক) या **तिप्राकक भाषा** या **त्रिपुरी भाषा** भारत के त्रिपुरा राज्य के त्रिपुरी समुदाय और बंगलादेश के कुछ पड़ोसी क्षेत्रों में बोली जाने वाली भाषा है। 'कोक' का अर्थ 'भाषा' और 'बोरोक' का अर्थ 'लोग' होता है। यहाँ बरक शब्द से अर्थ त्रिपुरी लोग है। कोकबोरोक तिब्बती-बर्मी भाषा-परिवार की सदस्य है और असम में बोली जाने वाली बोड़ो भाषा और दिमासा भाषा की निकट सम्बन्धी है। कोकबोरोक को कभी-कभी **त्रिपुरी भाषा** भी कह दिया जाता है।
right|thumb|300px|ककबरक भाषा-भाषी क्षेत्र
## संख्याएँ और गिनती
कोकबोरोक भाषा में गिनती' को लेखमुङ (लेखमुंग) कहते हैं। मुख्य संख्याओं के लिए कोकबोरोक में प्रयुक्त शब्द नीचे दिए गये हैं।

## लिपि
'कलम' कोकोरोक की लिपि है, किन्तु यह प्रचलन में नहीं है। १९वीं शताब्दी से कोकबोरोक लिखने के लिये त्विप्र राज्य द्वारा बांग्ला लिपि का प्रयोग किया जाने लगा। लेकिन भारत की स्वतंत्रता के बाद रोमन लिपि का व्यवहार भी होने लगा। वाम मोर्चा की सरकार इसके लिखने के लिये एशियाई बांग्ला लिपि का समर्थन करती थी। नवम्बर २०२१ में कोकबोरोक लिखने के लिये देवनागरी लिपि का प्रस्ताव किया गया है।

## इन्हें भी देखें
*त्रिपुरा
*बोड़ो भाषा
*ककबरक साहित्य परिषद
*ककबरक दिवस
*ककबरक व्याकरण

## सन्दर्भ


## बाहरी कड़ियाँ
*हिन्दी-त्रिपुरी शब्दकोश (हिन्दी विक्षनरी पर)
*हिन्दी-त्रिपुरी कोश (भारतवाणी)
* भाषा-शिक्षा ककबरक (बांग्ला में)
*करबरक व्याकरण (बांग्ला लिपि में)
* ककबरक सीखो
* हिन्दी त्रिपुरी कोश
*हिंदी-कॉकबरक अध्येता कोश (Hindi-Kokborok Learner`s Dictionary)
*Tripuri Phonetic Reader
*ककबरक-अंग्रेजी-बांग्ला शब्दकोश
*Tripura linguistic body demands inclusion of kokborok language in 8th schedule

श्रेणी:ब्रह्मपुत्री भाषाएँ
श्रेणी:तिब्बती-बर्मी भाषाएँ
श्रेणी:त्रिपुरा
श्रेणी:भारत की भाषाएँ
श्रेणी:बांग्लादेश की भाषाएँ
श्रेणी:त्रिपुरा की भाषाएँ
श्रेणी:त्रिपुरी संस्कृति
काला तीतर

**काला तीतर** या **काला फ़्रैंकोलिन** (Black Francolin), जिसका वैज्ञानिक नाम **फ़्रैंकोलिनस फ़्रैंकोलिनस** (Francolinus francolinus) है, फ़ीज़ैन्ट कुल का एक पक्षी है। यह अफ़्गानिस्तान, आर्मीनिया, अज़रबैजान, भूटान, साइप्रस, जॉर्जिया, भारत, ईरान, ईराक, इज़्रायल, जॉर्डन, नेपाल, पाकिस्तान, फ़िलिस्तीनी राज्यक्षेत्र, सीरिया, तुर्की और तुर्कमेनिस्तान में पाया जाता है।

## विवरण

काले तीतर का सिर घुमावदार होता है और इसकी आँख की पुतली का रंग भूरा होता है। सिर का अगला भाग भूरा होता है और गला काले रंग का होता है। इसकी लंबाई ३३ से ३६ से. मी. होती है और वज़न लगभग ४५३ ग्राम होता है। इसका प्रमुख रंग काला होता है-काली छाती, लाल पेट, बगलों पर काले पर सफ़ेद धब्बे और पृष्ठ भाग में सुनहरे भूरे धब्बे होते हैं। यह थोड़ी दूरी तक ही उड़ता है और सीधा उड़ता है। अपनी उड़ान के दौरान यह पंख फड़फड़ाने के बजाय कभी-कभी पंख फैलाकर भी उड़ता है। इसके पंख गोलाई लिए हुए होते हैं और पूंछ पर सफ़ेद-काली धारियाँ होती हैं। इसका प्रजनन काल अप्रैल से जून तक होता है और मादा एक बार में ८ से १२ अण्डे देती है। अण्डे सेने की अवधि १८-१९ दिन की होती है।

## आवास
काला तीतर झाड़ीदार इलाकों में रहना पसन्द करता है और ऐसे खेतों में रहता है जहाँ फ़सल इतनी ऊँची हो कि उसे छुपने में आसानी हो और नीचे फ़सल इतनी खुली हो कि ख़तरा नज़र आते ही आसानी से भागा जा सके। यह घनी वनस्पति वाले इलाके में बसना पसन्द करता है जो कि पानी के नज़दीक हो। प्राय: यह जंगलों में रहना पसन्द नहीं करता लेकिन वनों के किनारे और पेड़ों की झुरमुट में भी घूमना पसन्द करता है।

## प्रजनन
प्राय: मार्च के आख़िर से मई तक यह ज़मीन की दरारों में अपना घोंसला बनाते हैं। नर चट्टानों पर या नीचे पेड़ों पर खड़ा होकर अपने अनूठे गीत से मादा को रिझाने की कोशिश करता है। पूरे अप्रैल भर इसे सुना जा सकता है लेकिन मार्च, मई और गर्मियों के महीनों में यह इतना आतुर नहीं प्रतीत होता है। कभी-कभी प्रजनन काल में नर आक्रामक हो जाते हैं। माता-पिता दोनों ही चूज़ों की देखभाल करते हैं। बच्चे अपने माता-पिता के साथ पहली सर्दी ग़ुज़ारते हैं। प्रजनन के सबसे पसन्दीदा इलाके चारागाह, झाड़ियाँ और खेत होते हैं।

## इन्हें भी देखें
* फ्रैंकोलिनस
* गैलीफोर्मीस
* फेसियेनिडाए

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
श्रेणी:फ्रैंकोलिनस
कछारी भाषा

**कछारी** (असमिया: কছাৰী, अंग्रेज़ी: Kachari या Cachari) भारत के असम राज्य के कुछ भागों में बोली जाने वाली एक ब्रह्मपुत्री भाषा है। मूल रूप से यह कछार लोगों की मातृभाषा है लेकिन वर्तमानकाल में ३०% से कम कछारी लोग इसका दैनिक प्रयोग करते हैं, जबकि उनमें आजकल असमिया भाषा प्रचलित है। माना जाता है कि आधुनिक असमिया भाषा पर भी कछारी भाषा का गहरा प्रभाव रहा है।

## इन्हें भी देखें
*कछार लोग
*कछारी राज्य
*ब्रह्मपुत्री भाषाएँ

## सन्दर्भ


श्रेणी:ब्रह्मपुत्री भाषाएँ
श्रेणी:तिब्बती-बर्मी भाषाएँ
श्रेणी:असम की भाषाएँ
बोड़ो लोग

**बोड़ो** (असमिया: বড়ো/बोड़ो: बड़ो) पूर्वोत्तर भारत के असम राज्य के मूल निवासी हैं और भारत की एक महत्वपूर्ण जनजाति हैं। बोड़ो समुदाय स्वयं एक बृहत बोड़ो-कछारी समुदाय का हिस्सा माने जाते हैं। सन् २०११ की भारतीय राष्ट्रीय जनगणना में लगभग २० लाख भारतीयों ने स्वयं को बोड़ो बताया था जिसके अनुसार वे असम की कुल आबादी के ५.५% हैं। भारतीय संविधान की छठी धारा के तहत वे एक अनुसूचित जनजाति हैं। 
 

बोड़ो लोगों की मातृभाषा भी बोड़ो भाषा कहलाती है, जो एक ब्रह्मपुत्री भाषा है। ब्रह्मपुत्री भाषाएँ तिब्बती-बर्मी भाषा-परिवार की एक शाखा है। धार्मिक दृष्टि से २००१ की जनगणना में लगभग ९०% प्रतिशत बोड़ो हिन्दू थे।








## सन्दर्भ

## इन्हें भी देखें
*बोड़ो भाषा

श्रेणी:असम के लोग
श्रेणी:भारत की मानव जातियाँ
श्रेणी:असम के सामाजिक समुदाय
अश्वनी कुमार

**अश्विनी कुमार** (जन्म: 26 अक्टूबर 1952), कांग्रेस पार्टी के राजनेता हैं। वे भारत के पूर्व कानून मंत्री थे। इससे पहले वह संसदीय कार्यमंत्री रह चुके हैं। वह राज्यसभा में पंजाब प्रान्त का प्रतिनिधित्व करते हैं। कुमार का जन्म दिल्ली में हुआ है और मधु कुमार से शादी की। उनका एक बेटा और एक बेटी है। कुमार भारत-जापानी संसदीय समूह के एक सदस्य रह चुके हैं। कोलगेट मामले की ड्राफ्ट रिपोर्ट बदलने के आरोपों से घिरे अश्वनी कुमार ने 10 मई मो अपना इस्तीफ़ा प्रधानमंत्री को सौंपा। 

## कोयला घोटाला ड्राफ्ट रिपोर्ट विवाद

अप्रैल 2013 में, भारत के माननीय उच्चतम न्यायालय के आदेश पर सीबीआई के निदेशक रंजीत सिन्हा ने एक हलफनामा प्रस्तुत कर अदालत को ज्ञात कराया की कोयला आवंटन घोटाले पर बनी ड्राफ्ट जांच रिपोर्ट को अश्विनी कुमार ने संचालित किया था। सीबीआई की स्वायत्तता से जुड़े होने के कारण इस मुद्दे पर व्यापक आक्रोश देखने को मिला। विपक्ष ने उनके इस्तीफे की मांग की। एस प्रसंग में उच्चतम न्यायालय ने रिपोर्ट के साथ छेड़-छाड़ करने के लिए यूपीए सरकार की कड़ी निंदा की और सीबीआई की तरफ इशारा करते हुए कहा है कि देश की सीबीआई 'पिंजड़े में बंद तोते की तरह है, जिसके कई मालिक हैं'। उन्हें को कोलगेट मामले में सीबीआई की स्टेटस रिपोर्ट में बदलाव कराने के आरोप में अपनी कुर्सी गंवानी पड़ी। 

## सन्दर्भ

श्रेणी:1952 में जन्मे लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:जीवित लोग
श्रेणी:भारत के क़ानून एवं न्याय मंत्री
रंजीत सिन्हा

**रंजीत सिंह** 1974 बैच के आईपीएस अफ़सर और केन्द्रीय अन्वेषण ब्यूरो (सीबीआई) के मौजूदा पुलिस महानिदेशक हैं। सीबीआई के महानिदेशक का पद सँभालने से पूर्व वह भारत-तिब्बत सीमा पुलिस (आईटीबीपी) के निदशक थे। 22 नवम्बर 2012 को उन्हें आने वाले दो सालों के लिए सीबीआई के निदेशक के रूप में नियुक्त किया गया था। इससे पहले सिंह रेलवे सुरक्षा बल का नेतृत्व और पटना और दिल्ली सीबीआई में वरिष्ठ पदों पर कार्य कर चुके हैं।

श्रेणी:1952 में जन्मे लोग
श्रेणी:भारतीय पुलिस अधिकारी
श्रेणी:जीवित लोग
राम तीतर

**राम तीतर** (Grey francolin), जिसे **गोरा तीतर** और **सफेद तीतर** भी कहा जाता है और जिसका वैज्ञानिक नाम **ओर्टिगोर्निस पोंडीसेरिएनस** (Ortygornis pondicerianus) है, भारतीय उपमहाद्वीप व ईरान में मिलने वाली तीतर की एक जीववैज्ञानिक जाति है।

## विवरण
यह एक छोटे आकार का तीतरनुमा पक्षी है। नर मादा से थोड़ा बड़ा होता है और २९ से ३४ से. मी. लंबा होता है जबकि मादा २६ से ३० से. मी. लंबी होती है। नर और मादा का वज़न क्रमश: २६० से ३४० ग्राम और २०० से ३१० ग्राम होता है।नर और मादा तकरीबन एक जैसे दिखते हैं लेकिन नर के टखने में एक उभार होता है और कभी-कभी दो उभार तक भी देखे गये हैं। यह चटकीले रंगों वाला पक्षी है और पूरे शरीर एवं पूँछ तक में सफ़ेद, काली, गाढ़ी भूरी और हल्की भूरी धारियाँ होती हैं। अपने अन्य तीतर बिरादरों की तरह ख़तरा आने पर यह उड़ने से बेहतर भागना पसन्द करता है और काफ़ी तेज़ भाग लेता है।

## भौगोलिक वितरण
जिन देशों का यह मूल निवासी है और जहाँ इसको प्रचलित किया गया है वह इस प्रकार हैं:
* मूल निवासी — ईरान, पाकिस्तान, भारत, नेपाल और श्रीलंका
* प्रचलित किया गया — बहरीन, मौरिशस, ओमान, क़तर, सेशेल्स, संयुक्त अरब अमीरात, संयुक्त राज्य अमेरिका (हवाई) और ब्रिटिश हिंद महासागर क्षेत्र

## इन्हें भी देखें
* ओर्टिगोर्निस
* फेसियेनिडाए
* गैलीफोर्मीस

## सन्दर्भ

श्रेणी:ओर्टिगोर्निस
श्रेणी:भारत के पक्षी
श्रेणी:तीतर
प्रसरकोण

**प्रसरकोण** (Elongation), किसी पिंड के लिए वह कोण है जो पृथ्वी पर खड़े प्रेक्षक की दृष्टी में उस पिंड और सूर्य के बीच बनता है। पिंड का कोणांतर सूर्य के सापेक्ष मापा जाता है इसलिए इसे सूर्यांतर कोण भी कहा जाता है।

## बुध और शुक्र
शुक्र व बुध हमेशा, चाहे सूर्योदय के पहले अथवा चाहे सूर्यास्त के बाद, सूर्य के नजदीक दांयी ओर देखे गये हैं। कहने का एक और तरीका है बुध व शुक्र सदा सूर्य के नजदीक नजर आते हैं क्योंकि उनके प्रसरकोण छोटे है। अधिकतम प्रसरकोण के दौरान उन्हे देखना सबसे आसान होता है। बुध का अधिकतम प्रसरकोण करीब 28° है। शुक्र का बुध की तुलना में प्रेक्षण ज्यादा आसान है क्योंकि उसका अधिकतम प्रसरकोण लगभग 48° है। बुध और शुक्र के प्रसरकोण 0° के होते हैं तब उन्हे संयोजन में होना कहा जाता है।

## मंगल, बृहस्पति और शनि
मंगल, बृहस्पति और शनि को देखना तब सबसे आसान ज्यादा होता है जब वें विमुखता पर होते हैं अर्थात् उनके प्रसरकोण 180° के होते हैं। जब यह ग्रह सूर्य के सीध में (0° का प्रसरकोण) होते हैं संयोजन में होते हैं। जब प्रसरकोण 90° का होता है यह स्थिति पादस्थिति[En] होना कहलाती है। 

## सन्दर्भ

श्रेणी:खगोलशास्त्र
जंगली तीतर

**जंगली तीतर** (Swamp francolin), जिसे **बन तीतर** भी कहा जाता है और जिसका वैज्ञानिक नाम **ओर्टिगोर्निस ग्युलैरिस** (Ortygornis gularis) है, भारत व नेपाल में मिलने वाली तीतर की एक जीववैज्ञानिक जाति है।

## विवरण
अन्य तीतरों के विपरीत, जंगली तीतर आकार में बड़ा होता है और इसकी टांगें अपेक्षाकृत लंबी होती हैं। इसके शरीर के ऊपरी भाग के पर भूरे रंग के होते हैं जिनमें लाल रंग की धारियाँ होती हैं। गला चटकीले लाल रंग का होता है और शरीर के सामने का भाग भूरा होता है जिसमें लंबी सफ़ेद खड़ी धारियाँ पाई जाती हैं। इसकी चोंच काले रंग की और पैर लाल रंग के होते हैं। नर और मादा समान दिखाई देते हैं लेकिन नर अपने टखनों के उभार की वजह से आसानी से पहचाना जाता है।

## आवास
इसका आवास ऊँचे घास के दलदली इलाकों में होता है। यह उन खेतों में भी कम घनत्व में पाया जाता है जहाँ फ़सल ऊँची होती है जैसे गन्ना और धान। सर्वेक्षण से पता चला है कि यह मौसम के हिसाब से अपनी आवासीय प्राथमिकता बदलता है। प्रजनन काल और गर्मियों में यह पेड़ों की झुरमुट वाले घास के मैदानों में और दलदली घास के मैदानों में रहना पसन्द करता है जबकि मानसून में यह सूखी झाड़ियों और झुरमुटों में रहता है। साधारणतय: यह २५० मी. से नीचे की ऊँचाई पर रहता है लेकिन बाढ़ के वक्त यह थोड़ी और ऊँचाई में चला जाता है। अन्य तीतरनुमा पक्षियों के मुकाबले इसका अधिकार क्षेत्र छोटा होता है जिससे यह उम्मीद बँधती है कि इस जाति का संरक्षण संभव है। यदि मनुष्यों द्वारा इसका शिकार न हो तो यह ऊँची फ़सलों वाले खेतों में भी अपने को जीवित रख सकता है और संरक्षित रह सकता है।

## भौगोलिक वितरण
इसका मूल निवास गंगा और ब्रह्मपुत्र नदियों की घाटियों में है– पश्चिमी नेपाल की तराई से लेकर उत्तर प्रदेश, बिहार, पश्चिम बंगाल, असम और अरुणाचल प्रदेश तक। पहले यह बांग्लादेश के चटगाँव इलाके तथा सुन्दरबन में प्रचुर मात्रा में पाया जाता था, लेकिन हाल में यह नहीं देखा गया है और अब यह अनुमान लगाया गया है कि इन इलाकों से इनका उन्मूलन हो गया है। भारत में यह सभी तराई के सुरक्षित क्षेत्रों में पाया गया है जो यह बतलाता है कि यह पूर्व अनुमानित आंकड़ों से अधिक संख्या में विद्यमान है। नेपाल में, जहाँ इसका आवास क्षेत्र २,४०० वर्ग कि॰मी॰ का है और निवास ३३० वर्ग कि. मी. का है, इसकी अनुमानित संख्या ५०० पक्षियों से भी कम की आंकी गयी है। सिक्किम तथा मेघालय में इसके मिलने के हाल के प्रमाण मौजूद नहीं हैं।

## इन्हें भी देखें
* ओर्टिगोर्निस
* फेसियेनिडाए
* गैलीफोर्मीस

## बाहरी कड़ियाँ
* जंगली तीतर

## सन्दर्भ

श्रेणी:ओर्टिगोर्निस
श्रेणी:भारत के पक्षी
श्रेणी:नेपाल के पक्षी
श्रेणी:तीतर